คำพูดในข้อใดไม่เข้าข่ายกรณีหมิ่นประมาท
1. กระหรี่ที่ดิน
2. พระวัดนี้ทุศีล ขี้เมาหยำเปฯ
3. แกน่ะมันเป็นผีปอป
4. เวลาผัวไม่อยู่ มีชู้ตั้งร้อยอันพันอัน
ข้อที่ถูกต้องคือ 3.  เนื่องจาก ความผิดฐานหมิ่นประมาทในการใส่ความเสียชื่อเสียง ถูกดูหมิ่น ถูกเกลียดชัง อ้างตาม ประมวลกฎหมายอาญา มาตรา 326  เป็นพฤติการณ์ประกอบ ไม่ใช่ผลการใส่ความ แม้บุคคลที่ 3 หรือ ผู้ฟัง "ความที่ใส่" ไม่รู้สึกดูหมิ่นเกลียดชังผู้ถูกหมิ่นฯ แค่ความนั้น อาจจะหรือน่าจะ ทำให้ผู้ถูกหมิ่นฯ เสียชื่อ ก็เป็นความผิด ความหมายของ "ความที่ใส่" ถือตามความเข้าใจของวิญญูชน คือ สามัญชนคนทั่วไป ไม่ใช่ถือตามความเข้าใจของผู้พูดหรือผู้ถูกหมิ่นฯ ศาลคือผู้วินิจฉัยว่า วิญญูชนเข้าใจ "ความที่ใส่" อย่างไร ดังนั้น ความเข้าใจของวิญญูชน ก็คือ ความเข้าใจของศาลที่ใช้ดุลพินิจทางตุลาการ โดยข้อความที่หมิ่นฯ ต้องระบุพฤติกรรมของผู้ถูกหมิ่นฯ โดยอ้างข้อเท็จหรือจริงที่แน่นอน ไม่ใช่ความเห็นเลื่อนลอยหรือเป็นไปไม่ได้ เช่น เป็นผีปอป เช่น หาว่า "เวลาผัวไม่อยู่ มีชู้ตั้งร้อยอันพันอัน" แปลได้ว่า มีพฤติกรรมเลวทรามในทางประเวณี กรณีเป็นไปได้ ผิดหมิ่นประมาท ตัวอย่าง กรณีหมิ่นประมาท ได้แก่
- ถ้าข้าราชการถูกตั้งกรรมการสอบฯ สื่อหรือ นสพ. กลับลงข่าวเกินไปว่า เขาทุจริตโกงกิน ก็เป็นหมิ่นประมาท
- การหมิ่นฯ โดยโฆษณาประกาศด้วยวิธีใด ๆ เช่น ในเว็บ หรือทวีตเตอร์ ตาม ประมวลกฎหมายอาญา มาตรา 328 เพิ่มโทษเป็น จำคุกไม่เกิน 2 ปี ปรับไม่เกินสองแสนบาท
- พูดว่า "พระวัดนี้ทุศีล ขี้เมาหยำเปฯ " แม้ไม่ระบุว่าพระองค์ไหน ถือว่า หมิ่นฯพระทุกรูปในวัด ฎีกาที่ 448/2489
- พูดถึงหญิงทำงานที่ดินว่า "กระหรี่ที่ดิน" กระหรี่คือหญิงค้าประเวณี แม้ไม่ได้ว่าค้ากับใคร เป็นหมิ่นประมาท ฎีกาที่ 2371/2522
3.ประมวลกฎหมายแพ่งและพาณิชย์,2.ประมวลกฎหมายอาญา,66.กฎหมายอาญาความผิดเกี่ยวกับเสรีภาพและชื่อเสียง